Skietery In Amerika: Islamitiese Moordenaar Afgemaak As Wit 'Christen' - Joy! Digital
Skietery In Amerika: Islamitiese Moordenaar Afgemaak As Wit 'Christen'
Die sg. "Big Tech" (Twitter, Facebook, ens.) gryp gereeld op sosiale media in om die "verspreiding van verkeerde inligting" te voorkom. Christene is egter verbaas dat Twitter nie optree in reaksie op die fopnuus wat op die medium versprei is oor 'n skietery in Boulder Colorado nie. Tien mense is in die voorval dood. Daar was berigte op Twitter dat die oortreder 'n "wit Christen" was en volgens Christian Post het die media niks gedoen om die verspreiding van die fopnuus teen te gaan nie.
Die aanval is glo gepleeg deur die anti-Trump Moslem-immigrant, Ahmad Al Aliwi Alissa (21). Berigte dat die oortreder 'n wit Amerikaanse Christen is, is egter gretig op Twitter gedeel.
Die Siriese Moslem op driejarige ouderdom saam met sy ouers as vlugteling na Amerika aangekom. Daar is baie plasings op sy sosiale media oor vegkuns en kritiek op Trump. Alissa is in hegtenis geneem en word deur die polisie ondervra. Hy het op klante van die King Soopers-supermark losgebrand. Die motiewe vir sy aanval is tot dusver nie bekend nie.
'Geen oortreding van die Twitter-beleid nie'
In talle twiets is Alissa verkeerdelik geïdentifiseer as 'n 'wit Christelike terroris'. Twitter is gevra waarom daar niks gedoen is aan die twiets met die verkeerde inligting nie. "Die twiets oortree nie die Twitter-beleid nie," het 'n woordvoerder van die groot sosiale media-platform gesê. "Ons sal nie optree op grond van elke klein voorvalletjie van verkeerde inligting wat versprei word nie. Op die oomblik is ons beleid vir verkeerde inligting van toepassing op koronavirusdata, gemanipuleerde media en burgerregte."
Twitter het die afgelope jaar duidelik gemaak het dat hy fopnuus beveg. Tydens die verkiesing is twiets van voormalige president Donald Trump byvoorbeeld vergesel van 'n waarskuwing en is hy selfs op Twitter verbied.